altruistisk selvmord
Store norske leksikon,Samfunn,Samfunnsfag,Sosiologi,Sosiologisk teori
Altruistisk selvmord er et begrep skapt av den franske sosiologen Emile Durkheim (1858–1917) i 1897 for å beskrive selvmord som begås fordi samfunnet, den sosiale gruppen en tilhører, eller de personene som står en følelsesmessig nærmest, forlanger eller forventer det. To eksempler er japanernes harakiri og kamikazeflygere under andre verdenskrig.
Andre former for selvmord ifølge Durkheim Altruistisk selvmord er det motsatte av egoistisk selvmord, hvor individet ikke har sterke nok bånd til samfunnet, og hvor samfunnets krav om at den enkelte må leve videre, ikke når frem til individet.Anomisk selvmord er selvmord som inntrer når et bånd mellom individet og samfunnet plutselig brytes, som for eksempel ved plutselig tap av arbeid, formue eller et nært medmenneske. Les mer i Store norske leksikon Emile Durkheim selvmord